和李秀才郊墅早春吟興十韻
作者：韋莊
朝代：唐

paragraphs: 暖律變寒光，東君景漸長。
我悲遊海嶠，君說住柴桑。
雪色隨高嶽，冰聲陷古塘。
草根微吐翠，梅朵半含霜。
酒市多逋客，漁家足夜航。
匡廬雲傍屋，彭蠡浪衝牀。
綠擺楊枝嫩，紅挑菜甲香。
鳳皇城已盡，鸚鵡賦應狂。
佇見龍辭沼，寧憂雁失行。
不應雙劒氣，長在斗牛傍。